
DIRECŢIA CLĂDIRI TERENURI ŞI DOTĂRI DIVERSE  I EST 
Nr. SC2020-21811/18.09.2020
RAPORT DE SPECIALITATE
privind aprobarea Caietului de sarcini și Regulamentului de serviciu în vederea achiziţionării serviciului “Închirierea şi întreţinerea toaletelor ecologice mobile pe raza municipiului Timişoara” prin procedura de licitaţie publică


Având în vedere Referatul de aprobare  nr. SC2020-21811/18.09.2020 al Primarului Municipiului Timişoara şi Proiectul de Hotărâre privind aprobarea Caietului de sarcini și Regulamentului de serviciu în vederea achiziţionării serviciului “Închirierea şi întreţinerea toaletelor ecologice mobile pe raza municipiului Timişoara” prin procedura de licitaţie publică,

Facem următoarele precizări:

Având în vedere faptul că la data de 19.04.2019 contractul subsecvent de prestări servicii privind ,, Închirierea şi întreţinerea toaletelor ecologice mobile pe raza municipiului Timişoara” s-a încheiat şi în scopul asigurării igienei în zonele verzi (scuaruri, parcuri, grădini publice, locuri de joacă, special amenajate), de-a lungul pistelor de biciclişti în cadrul programului ,, Reabilitarea infrastructurii publice urbane a malurilor Canalului Bega” şi zonele aglomerate din Municipiul Timişoara, pe tot parcursul anului, cu precădere în sezonul cald şi la evenimentele culturale organizate de Primăria Municipiului,  în conformitate cu prevederile legale se impune încheierea unui contract în vederea închirierii de toalete ecologice, precum și a serviciilor de întreținere a acestora şi totodată achiziționarea de servicii de întreţinere a toaletelor ecologice situate de-a lungul pistelor de biciclişti amplasate in cadrul programului „Reabilitarea infrastructurii publice urbane a malurilor Canalului Bega”.
Astfel a fost studiată necesitatea amplasării acestora, fiind stabilite locațiile în care urmează a fi amplasate precum și condițiile tehnice care trebuiesc îndeplinite în vederea achiziționării acestui serviciu necesar populației.

Ca urmare se vor amplasa 40 de toalete ecologice mobile în locațiile cuprinse în Anexa 1 la Caietul de sarcini, numărul acestora putând fi suplimentat până la 70 de bucăți, în funcție de  necesitățile care vor apărea în timp de-a lungul derulării contractului. Totodată se achiziționează servicii întreținere a acestora, precum și pentru cele 28 de toalete ecologice mobile amplasate în cadrul programului „Reabilitarea infrastructurii publice urbane a malurilor Canalului Bega”.

Astfel se va încheia un acord-cadru cu un singur operator economic, durata acordului cadru  va fi de 48 luni, iar în baza acordului-cadru se vor încheia patru contracte subsecvente, fiecare pe o perioadă de un an.

Serviciile de întreţinere aferente acestora vor fi de la un minim de 24.960 (40x3x52x4) servicii,  la un număr maxim de 53.040 servicii (43.680 servicii standard (70x3x52x4) + 9360 (30x3x26x4) servicii suplimentare pe perioada acordului-cadru, iar pentru cele amplasate în cadrul programului „Reabilitarea infrastructurii publice urbane a malurilor Canalului Bega” serviciile de întreţinere aferente acestora de la un minim de 2.080 servicii (20x1x52x2),  la un număr maxim de 11.648 servicii (5.824 servicii standard (28x1x52x4) + 5.824 (28x2x26x4) servicii suplimentare pe perioada acordului-cadru.
Totodată în caietul de sarcini a fost stabilită modalitatea de prestare a serviciului, specificațiile tehnice, obligațiile prestatorului.
 De asemenea în regulamentul de serviciu au fost stabilite condițiile de desfășurare și activitățile specifice necesare funcționării eficiente și în siguranță cu respectarea legislației în vigoare a serviciului ,, Închirierea şi întreţinerea toaletelor ecologice mobile pe raza municipiului Timişoara”.
Având în vedere cele arătate  mai sus, propunem aprobarea Caietului de sarcini și Regulamentului de serviciu în vederea achiziţionării serviciului “Închirierea şi întreţinerea toaletelor ecologice mobile pe raza municipiului Timişoara” prin procedura de licitaţie publică, conform Anexei nr.1 și Anexei nr.2, care vor face parte integrantă din prezenta hotărâre.

Având în vedere: prevederile O.G. nr. 71/2002- privind organizarea şi funcţionarea serviciilor publice de administrare a domeniului public şi privat de interes local, prevederile Legii nr.10/2020- pentru modificarea şi completarea Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local, prevederile Legii nr. 98/2016- privind achiziţiile publice, prevederile H.G. nr. 395//2016- pentru aprobarea Normelor metodologice de aplicare a prevederilor referitoare la atribuirea contractelor de achiziţie publică /acordului-cadru din Legea nr. 98/2016 privind achiziţiile publice și prevederile Ordinului nr. 119/2014- pentru aprobarea Normelor de igienă şi sănătate publică privind mediul de viaţă al populaţiei,modificat şi completat prin Ordinul 994/2018,  apreciem că proiectul de hotărâre privind aprobarea Caietului de sarcini și Regulamentului de serviciu în vederea achiziţionării serviciului “Închirierea şi întreţinerea toaletelor ecologice mobile pe raza municipiului Timişoara” prin procedura de licitaţie publică, întruneşte condiţiile pentru a fi supus dezbaterii Consiliului Local al Municipiului Timişoara.

